title: 2014/7/ES: 2013 m. gruodžio 5 d. Tarybos sprendimas dėl Europos Bendrijų bei jų valstybių narių ir Gruzijos partnerystės ir bendradarbiavimo susitarimo protokolo dėl Europos Sąjungos ir Gruzijos bendrojo susitarimo, kuriuo nustatomi Gruzijos dalyvavimo Sąjungos programose bendrieji principai, pasirašymo Sąjungos vardu ir laikino taikymo

text:
2014 1 11

                  LT

                  Europos Sąjungos oficialusis leidinys

                  L 8/1

         TARYBOS SPRENDIMAS
         2013 m. gruodžio 5 d.
         dėl Europos Bendrijų bei jų valstybių narių ir Gruzijos partnerystės ir bendradarbiavimo susitarimo protokolo dėl Europos Sąjungos ir Gruzijos bendrojo susitarimo, kuriuo nustatomi Gruzijos dalyvavimo Sąjungos programose bendrieji principai, pasirašymo Sąjungos vardu ir laikino taikymo
         (2014/7/ES)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 212 straipsnį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2007 m. birželio 18 d. Taryba įgaliojo Komisiją derėtis dėl Europos Bendrijų bei jų valstybių narių ir Gruzijos partnerystės ir bendradarbiavimo susitarimo protokolo (1) dėl Europos Sąjungos ir Gruzijos bendrojo susitarimo, kuriuo nustatomi Gruzijos dalyvavimo Sąjungos programose bendrieji principai (toliau – Protokolas);

                     (2)

                     derybos yra užbaigtos;

                     (3)

                     Protokolo tikslas – nustatyti finansines ir technines taisykles, siekiant Gruzijai sudaryti sąlygas dalyvauti tam tikrose Sąjungos programose. Protokolu nustatytą horizontalią programą sudaro ekonominio, finansinio ir techninio bendradarbiavimo priemonė, kuria suteikiama galimybė gauti paramą, visų pirma finansinę paramą, kurią pagal Sąjungos programas turi teikti Sąjunga. Ši sistema taikoma tik toms Sąjungos programoms, kuriose atitinkamais steigiamaisiais aktais numatoma Gruzijos dalyvavimo galimybė. Todėl Protokolo sudarymo ir laikino taikymo pagrindu nesuteikiami pagal programas vykdomos įvairių krypčių sektorių politikos įgaliojimai, kuriais naudojamasi nustatant tas programas;

                     (4)

                     Protokolas turėtų būti pasirašytas Sąjungos vardu ir laikinai taikomas, kol bus užbaigtos jo sudarymo procedūros,

               PRIĖMĖ ŠĮ SPRENDIMĄ:

            1 straipsnis
            Įgaliojama Sąjungos vardu pasirašyti Europos Bendrijų bei jų valstybių narių ir Gruzijos partnerystės ir bendradarbiavimo susitarimo protokolą dėl Europos Sąjungos ir Gruzijos bendrojo susitarimo, kuriuo nustatomi Gruzijos dalyvavimo Sąjungos programose bendrieji principai (toliau – Protokolas), su sąlyga, kad minėtas Protokolas bus sudarytas.
            Protokolo tekstas pridedamas prie šio sprendimo.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) pasirašyti Protokolą Sąjungos vardu.

            3 straipsnis
            Protokolas taikomas laikinai nuo jo pasirašymo dienos (2), kol bus užbaigtos jo sudarymui būtinos procedūros.

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2013 m. gruodžio 5 d.

                  Tarybos vardu

                  Pirmininkas

               D. A. BARAKAUSKAS

            (1)  OL L 205, 1999 8 4, p. 3.

            (2)  Protokolo pasirašymo datą Europos Sąjungos oficialiajame leidinyje paskelbs Tarybos generalinis sekretoriatas.


title: 2013/18/ES: 2012 m. gruodžio 12 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Švedijos paraiška „EGF/2012/005 SE/Saab“ )

text:
12.1.2013

               LT

               Europos Sąjungos oficialusis leidinys

               L 8/17

         EUROPOS PARLAMENTO IR TARYBOS SPRENDIMAS
   2012 m. gruodžio 12 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Švedijos paraiška „EGF/2012/005 SE/Saab“)
   (2013/18/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               2006 m. gegužės 17 d. Tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos;

               (3)

               2012 m. gegužės 25 d. Švedija pateikė paraišką mobilizuoti EGF lėšas dėl darbuotojų atleidimo iš įmonės Saab Automobile SA, vienos jos patronuojamosios įmonės ir 16 jos tiekėjų įmonių ir iki 2012 m. rugpjūčio 20 d. ją papildė išsamesne informacija. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 5 454 560 EUR sumą;

               (4)

               todėl EGF lėšos turėtų būti mobilizuotos finansinei paramai pagal Švedijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2012 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 5 454 560 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2012 m. gruodžio 12 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         A. D. MAVROYIANNIS

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2014 m. gruodžio 12 d. Tarybos sprendimas, kuriuo priimama Tarybos pozicija dėl 2014 finansinių metų Europos Sąjungos taisomojo biudžeto Nr. 8 projekto

text:
20.12.2014

               LT

               Europos Sąjungos oficialusis leidinys

               C 461/20

         TARYBOS SPRENDIMAS
   2014 m. gruodžio 12 d.
   kuriuo priimama Tarybos pozicija dėl 2014 finansinių metų Europos Sąjungos taisomojo biudžeto Nr. 8 projekto
   (2014/C 461/12)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2013 m. lapkričio 20 d. buvo galutinai priimtas 2014 finansinių metų Sąjungos biudžetas (2);

               —

               2014 m. lapkričio 28 d. Komisija pateikė pasiūlymą dėl 2014 finansinių metų bendrojo biudžeto taisomojo biudžeto Nr. 8 projekto;

               —

               atsižvelgiant į tai, kad 2014 m. bendrojo biudžeto taisomojo biudžeto Nr. 8 projektą reikia priimti nedelsiant, yra pagrįsta, vadovaujantis Tarybos darbo tvarkos taisyklių 3 straipsnio 3 dalimi, sutrumpinti Protokolo Nr. 1 4 straipsnyje nustatytą aštuonių savaičių laikotarpį, skirtą nacionaliniams parlamentams informuoti, ir dešimties dienų laikotarpį, skirtą punktui įtraukti į Tarybos posėdžio preliminarią darbotvarkę,

         NUSPRENDĖ:
   Vienintelis straipsnis
   Tarybos pozicija dėl 2014 finansinių metų Europos Sąjungos taisomojo biudžeto Nr. 8 projekto buvo priimta 2014 m. gruodžio 12 d.
   Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

      Priimta Briuselyje 2014 m. gruodžio 12 d.

            Tarybos vardu

            Pirmininkas

         S. GIANNINI

      (1)  OL L 298, 2012 10 26, p. 1.

      (2)  OL L 51, 2014 2 20, p. 1, su klaidų ištaisymais OL L 111, 2014 4 15, p. 96, OL L 124, 2014 4 25, p. 30 ir OL L 322, 2014 11 7, p. 1.


title: 2005/313/: 2005 m. gruodžio 7 d. ELPA Priežiūros institucijos sprendimas Nr. 313/05/KOL, penkiasdešimt antrąjį kartą iš dalies keičiantis procedūrines ir esmines taisykles valstybės pagalbos srityje

text:
23.11.2006

               LT

               Europos Sąjungos oficialusis leidinys

               L 324/32

         ELPA PRIEŽIŪROS INSTITUCIJOS SPRENDIMAS

   Nr. 313/05/KOL
   2005 m. gruodžio 7 d.
   penkiasdešimt antrąjį kartą iš dalies keičiantis procedūrines ir esmines taisykles valstybės pagalbos srityje
   ELPA PRIEŽIŪROS INSTITUCIJA (1),
   ATSIŽVELGDAMA į Europos ekonominės erdvės susitarimą (2), ypač į jo 61–63 straipsnius ir 26 protokolą,
   ATSIŽVELGDAMA Į ELPA valstybių susitarimą dėl Priežiūros institucijos ir Teisingumo Teismo įsteigimo (3), ypač į jo 24 straipsnį, 5 straipsnio 2 dalies b punktą ir 3 protokolo I dalies 1 straipsnį,
   KADANGI pagal Institucijos ir Teismo susitarimo 24 straipsnį ELPA priežiūros institucija įgyvendina EEE susitarimo nuostatas dėl valstybės pagalbos,
   KADANGI pagal Institucijos ir Teismo susitarimo 5 straipsnio 2 dalies b punktą Institucija skelbia pranešimus arba gaires dėl EEE susitarime nagrinėjamų klausimų, jei tai aiškiai numatyta tame Susitarime arba Institucijos ir Teismo susitarime arba jei Institucija mano, kad tai būtina,
   PRISIMINDAMA Procedūrines ir esmines taisykles valstybės pagalbos srityje (4), kurias 1994 m. sausio 19 d. priėmė Institucija (5),
   KADANGI Bendrijos sistemą (6) valstybės pagalbos trumpalaikių eksporto kreditų draudimui atitinkančios taisyklės buvo įtrauktos į Valstybės pagalbos gairių (7) 17A skyrių,
   KADANGI Valstybės pagalbos gairių 17A skyrius neteko galios 2005 m. gruodžio 31 d.,
   KADANGI Europos Komisija iki 2005 m. pabaigos priima Bendrijos sistemos valstybės pagalbos trumpalaikių eksporto kreditų draudimui pakeitimus,
   KADANGI pagal EEE susitarimo XV priedo pabaigoje esančio skyriaus „BENDROSIOS NUOSTATOS“ II punktą, Institucija, pasikonsultavusi su Europos Komisija, turi priimti teisės aktus, atitinkančius Europos Komisijos priimtus aktus,
   KADANGI dėl laiko apribojimų Institucija negalės iki 2005 m. pabaigos priimti panašių Valstybės pagalbos gairių 17A skyriaus pakeitimų, atitinkančių Bendrijoje galiojančius pakeitimus,
   KADANGI esant tokioms aplinkybėms, siekdama išvengti teisinio vakuumo, Valstybės pagalbos gairių 17A skyriui netekus galios, Institucijos nuomone, Valstybės pagalbos gairių 17A skyriaus galiojimą reikėtų pratęsti iki 2006 m. birželio 30 d. arba iki tos datos, kada Institucija priims kokius nors pakeitimus arba naujas gaires dėl trumpalaikių eksporto kreditų draudimo, atsižvelgiant į tai, kas bus priimta pirma,
   PASIKONSULTAVUSI su Europos Komisija,
   PRISIMINDAMA, kad Institucija pasikonsultavo su ELPA valstybėmis šiuo klausimu 2005 m. lapkričio 11 d. Islandijai, Lichtenšteinui ir Norvegijai skirtuose laiškuose,
   PRIĖMĖ ŠĮ SPRENDIMĄ:

               1)

               Valstybės pagalbos gairių 17A.4 skirsnio 14 dalies pirmasis sakinys pakeičiamas šiuo nauju sakiniu:
               „Šios taisyklės taikomos nuo 1998 m. birželio 1 d. iki 2006 m. birželio 30 d. arba iki datos, kada Institucija priims kokius nors pakeitimus arba naujas gaires dėl trumpalaikių eksporto kreditų draudimo, atsižvelgiant į tai, kas bus priimta pirma.“

               2)

               ELPA valstybės informuojamos laišku pridedant šio sprendimo kopiją.

               3)

               Europos Komisija informuojama, laikantis EEE susitarimo 27 protokolo d punkto, atsiunčiant šio sprendimo kopiją.

               4)

               Sprendimas skelbiamas Europos Sąjungos oficialiojo leidinio EEE skiltyje ir EEE priede.

      Priimta Briuselyje, 2005 m. gruodžio 7 d.

            ELPA priežiūros institucijos vardu

         Einar M. BULL

            Pirmininkas

         Kurt JÄGER

            Kolegijos narys

      (1)  Toliau – Institucija.

      (2)  Toliau – EEE susitarimas.

      (3)  Toliau – Institucijos ir Teismo susitarimas.

      (4)  Toliau – Valstybės pagalbos gairės.

      (5)  Iš pradžių paskelbtas OL L 231, 1994 9 3, ir tą pačią dieną EEE priede Nr. 32. Atnaujintos Valstybės pagalbos gairės pateikiamos Institucijos tinklalapyje: www.eftasurv.int

      (6)  Komisijos informacinis pranešimas valstybėms narėms pagal EB sutarties 93 straipsnio 1 dalį, taikant Sutarties 92 ir 93 straipsnius trumpalaikių eksporto kreditų draudimui, su pakeitimais, Komisijos padarytais 2001 m. (OL C 217, 2001 8 2, p. 2) ir 2004 m. (OL C 307, 2004 12 11, p. 12).

      (7)  17A skyrius buvo dar kartą patvirtintas Institucijos sprendimu Nr. 144/05/KOL (OL L 294, 2005 11 10, p. 9).


title: 2009 m. gruodžio 1 d. Tarybos sprendimas, nustatantis Europos Sąjungos Tarybos Generalinio sekretoriaus įdarbinimo sąlygas

text:
9.12.2009

               LT

               Europos Sąjungos oficialusis leidinys

               L 322/38

      TARYBOS SPRENDIMAS

   2009 m. gruodžio 1 d.
   nustatantis Europos Sąjungos Tarybos Generalinio sekretoriaus įdarbinimo sąlygas
   (2009/912/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 243 straipsnį,
   kadangi turėtų būti nustatytos Europos Sąjungos Tarybos Generalinio sekretoriaus įdarbinimo sąlygos,
   PRIĖMĖ ŠĮ SPRENDIMĄ:
   1 straipsnis
   Europos Sąjungos Tarybos Generaliniam sekretoriui mokamas bazinis atlyginimas, lygiavertis Europos Sąjungos pareigūno 16 lygio trečios pakopos atlyginimui, padaugintam iš 100 %. Jis gauna Europos Sąjungos pareigūnų tarnybos nuostatuose (1) numatytas išmokas šeimai ir kitas išmokas.
   Jis taip pat turi teisę naudotis išlaidų atlyginimo ir socialinės apsaugos priemonėmis, nustatytomis analogiškai toms, kurios numatytos Tarnybos nuostatuose, ir jam analogiškai taikomas Tarnybos nuostatų VII priedo 17 straipsnis.
   2 straipsnis
   1 straipsnio pirmoje pastraipoje nurodytam atlyginimui taikomas korekcinis koeficientas, pagal Europos Sąjungos pareigūnų tarnybos nuostatų 64 ir 65 straipsnius Tarybos nustatytas Belgijoje įdarbintiems pareigūnams.
   3 straipsnis
   Europos Sąjungos Tarybos Generalinis sekretorius turi teisę į 1977 m. spalio 18 d. Tarybos reglamento (EEB, Euratomas, EAPB) Nr. 2209/77, nustatančio Audito Rūmų narių tarnybines pajamas (2), 4 straipsnyje nustatytą gyvenamosios vietos išmoką ir į pensiją bei pereinamojo laikotarpio išmoką tarnybos nutraukimo atveju, nustatytas analogiškai toms, kurios numatytos tame reglamente.
   4 straipsnis
   Europos Sąjungos Tarybos Generaliniam sekretoriui taikomas 1968 m. vasario 29 d. Tarybos reglamentas (EEB, Euratomas, EAPB) Nr. 260/68, nustatantis apmokestinimo Europos Bendrijų naudai sąlygas ir tvarką (3).
   5 straipsnis
   Išskyrus atvejus, kai šiame sprendime nurodyta kitaip, Europos Sąjungos Tarybos Generaliniam sekretoriui taikomi Protokolo dėl Europos Sąjungos privilegijų ir imunitetų 11–14 bei 17 straipsniai ir visos atitinkamos Europos Sąjungos pareigūnų tarnybos nuostatų nuostatos, išskyrus jų 52 straipsnį.
   6 straipsnis
   Šis sprendimas taikomas nuo 2009 m. gruodžio 1 d.
   Apie jį Europos Sąjungos Tarybos Generaliniam sekretoriui praneša Tarybos Pirmininkas.
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. gruodžio 1 d.

            Tarybos vardu

            Pirmininkė

         B. ASK

      (1)  Reglamentas (EEB, Euratomas, EAPB) Nr. 259/68 (OL L 56, 1968 3 4, p. 1).

      (2)  OL L 268, 1977 10 20, p. 1.

      (3)  OL L 56, 1968 3 4, p. 8.


title: 1997 m. kovo 24 d. Tarybos sprendimas dėl informacinių technologijų produktams taikomų mokesčių panaikinimo

text:
Svarbus teisinis pranešimas

|

31997D0359

Oficialusis leidinys L 155 , 12/06/1997 p. 0001 - 0002

		Tarybos sprendimas1997 m. kovo 24 d. [1]dėl informacinių technologijų produktams taikomų mokesčių panaikinimo(97/359/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį, siejant su 228 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi naujoje Transatlantinėje darbotvarkėje, kuri 1995 m. gruodžio 13 d. buvo priimta Madride vykusiame JAV ir ES viršūnių susitikime, buvo nuspręsta mėginti sudaryti Informacinių technologijų susitarimą;kadangi remdamasi Komisijos ataskaitomis apie jos žvalgomąsias konsultacijas su trečiosiomis šalimis 1996 m. lapkričio 16 d. Taryba nusprendė pradėti derybas su trečiosiomis šalimis, kuriomis siekiama sudaryti Informacinių technologijų susitarimą;kadangi 1996 m. gruodžio 13 d. pirmojoje Pasaulio prekybos organizacijos konferencijoje Singapūre buvo priimta Ministrų deklaracija dėl prekybos informacinių technologijų produktais; kadangi šioje deklaracijoje nustatytos tam tikros prielaidos, būtinos tam, kad būtų galima panaikinti tarifus, taikomus informacinių technologijų produktams; kadangi šios prielaidos buvo patenkintos;kadangi Ministrų deklaracija dėl prekybos informacinių technologijų produktais kartu su jos priedais ir priedėliais sudaro Susitarimą dėl prekybos informacinių technologijų produktais;kadangi Pasaulio prekybos organizacijai turi būti pateiktas EB ITS lengvatų įgyvendinimo (CXL) grafikas, iš dalies pakeičiantis Bendrijos grafiką;kadangi Bendrijos vardu turi būti patvirtintas Susitarimas dėl prekybos informacinių technologijų produktais kartu su Pranešimu apie jo įgyvendinimą,NUSPRENDĖ:1 straipsnisBendrijos vardu patvirtinamas Susitarimas dėl prekybos informacinių technologijų produktais kartu su Pranešimu apie jo įgyvendinimą.Susitarimo ir Pranešimo tekstai pridedami prie šio sprendimo.2 straipsnisKaip reikalaujama Ministrų deklaracijos dėl prekybos informacinių technologijų produktais priedo 4 dalyje, Taryba:i) rūpinasi, kad apie 90 % pasaulinės prekybos informacinių technologijų produktais rinkos sudarantys jos dalyviai praneštų apie savo pritarimą; irii) Bendrijos vardu patvirtina norinčiųjų dalyvauti ITS pateiktus prašymus.3 straipsnisTaryba įgalioja Komisiją pateikti Pasaulio prekybos organizacijai Bendrijos grafiko pakeitimus, numatytus EB ITS CXL grafike ir pateiktus čia pridedamame Susitarime.4 straipsnisTarybos pirmininkas Bendrijos vardu pateikia Ministrų deklaracijoje numatytą pranešimą.5 straipsnisŠis sprendimas paskelbiamas Europos Bendrijų oficialiajame leidinyje.Priimta Briuselyje, 1997 m. kovo 24 d.Tarybos varduPirmininkasH. Van Mierlo[1] Į suvestinį šio sprendimo tekstą įtrauktos 1997 m. gegužės 14 d. Tarybos patvirtintos pataisos.--------------------------------------------------


title: 2008/598/EB: 2008 m. birželio 25 d. Komisijos sprendimas dėl Europos įmonių valdymo forumo narių sąrašo iš dalies keičiantis Sprendimą 2004/706/EB

text:
22.7.2008

               LT

               Europos Sąjungos oficialusis leidinys

               L 193/12

      KOMISIJOS SPRENDIMAS

   2008 m. birželio 25 d.
   dėl Europos įmonių valdymo forumo narių sąrašo iš dalies keičiantis Sprendimą 2004/706/EB
   (2008/598/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Europos įmonių valdymo forumas, kurį sukurti numatyta 2003 m. gegužės mėn. Komisijos parengtame Bendrovių teisės modernizavimo ir įmonių valdymo gerinimo veiksmų plane (1), buvo įsteigtas Komisijos sprendimu 2004/706/EB (2).

               (2)

               Europos įmonių valdymo forumo tikslas – skatinti nustatyti gerąją valstybių narių patirtį ir ja keistis siekiant užtikrinti aukštus įmonių valdymo standartus visoje Europos Sąjungoje ir būti organu, skirtu apmąstymams bei diskusijoms ir Komisijos konsultavimui įmonių valdymo srityje.

               (3)

               Per trejus veiklos metus Europos įmonių valdymo forumas padarė reikšmingą įnašą į diskusijas Europos Sąjungoje įmonių valdymo tema ir į Komisijos darbą šioje srityje.

               (4)

               Dabartinių narių trejų metų kadencija baigėsi 2007 m. spalio 17 d. Remiantis Sprendimo 2004/706/EB 4 straipsniu, forumo nariai toliau eina savo pareigas, kol priimamas sprendimas juos pakeisti arba atnaujinti jų kadenciją.

               (5)

               Todėl Sprendimo 2004/706/EB priede nurodytas narių sąrašas turėtų būti pakeistas nauju trejų metų kadencijai skiriamų narių sąrašu,

         NUSPRENDĖ:
   Vienintelis straipsnis
   Sprendime 2004/706/EB nurodytas narių sąrašas pakeičiamas šio sprendimo priede pateiktu sąrašu.

      Priimta Briuselyje, 2008 m. birželio 25 d.

            Komisijos vardu

         Charlie McCREEVY

            Komisijos narys

      (1)  COM(2003) 284 galutinis.

      (2)  OL L 321, 2004 10 22, p. 53.

      PRIEDAS

                  —

                  Bistra Boeva,

                  —

                  Antonio Borges,

                  —

                  Niklas Bruun,

                  —

                  Bertrand Collomb,

                  —

                  David Devlin,

                  —

                  Jose Maria Garrido Garcia,

                  —

                  Peter Montagnon,

                  —

                  Klaus-Peter Müller,

                  —

                  Colette Neuville,

                  —

                  Roland Oetker,

                  —

                  Rolf Skog,

                  —

                  Marek Sowa,

                  —

                  Trelawny Williams,

                  —

                  Jaap Winter,

                  —

                  Eddy Wymeersch.